section_heading: Reprezentativna karijera
paragraph_text: Ciro Ferrara je za Italiju skupio ukupno 49 nastupa. Međutim, njegova briljantnost nikada nije u potpunosti realizirana na reprezentativnoj razini. Možda je razlog tome prevelika konkurencija koju su na početku činili vrhunski braniči kao što su Franco Baresi, Alessandro Costacurta, Mauro Tassotti, Pietro Vierchowod, Riccardo Ferri, Giuseppe Bergomi, Gianluca Pessotto i Paolo Maldini a kasnije Fabio Cannavaro, Alessandro Nesta i Giorgio Chiellini. To je možda bilo najvidljivije 1998. godine kada je Ferrara bio na vrhuncu karijere ali ipak nije uveden na popis reprezentativaca za Svjetsko prvenstvo u Francuskoj.